**KELEIVINIŲ TRANSPORTO PRIEMONIŲ NUOMOS SU VAIRUOTOJU KAUNE PASLAUGŲ PIRKIMO SUTARTIS**

2025 m. vasario 3 d. Nr. FS-8 (3.22)

Kaunas

**Kauno tautinės kultūros centras**, įstaigos kodas 195470830 (toliau – Užsakovas), atstovaujama direktorės Vaidos Kasparavičienės, veikiančios pagal nuostatus ir **UAB „Balti mikroautobusai“,** įmonės kodas 303831355(toliau – Vežėjas), atstovaujama direktoriaus Dariaus Černausko, veikiančio pagal įstatus, toliau kartu vadinami „Šalimis“, o kiekviena atskirai – „Šalimi“, sudarė šią sutartį (toliau – Sutartis):

**1. Sutarties dalykas:**

1.1. Šia sutartimi Vežėjas įsipareigoja pagal Užsakovo pateiktą užsakymą Sutartyje numatytomis sąlygomis suteikti Užsakovui **keleivinių transporto priemonių nuomos su vairuotoju paslaugas Kauno mieste (toliau – Paslaugos), o Užsakovas įsipareigoja priimti suteiktas Paslaugas ir sumokėti už jas Sutartyje nustatytomis sąlygomis ir tvarka.**

1.2. Užsakovas pateikia užsakymą Vežėjui **pagal sutarties priedą Nr. 1** prieš 5 darbo dienas el. paštu **baltibusai@gmail.com**ar kitomis IKT priemonėmis.

1.3 Vežėjas perduoda, o Užsakovas priima suteiktas Paslaugas ir Šalys pasirašo Paslaugų perdavimo – priėmimo aktą **pagal sutarties priedą Nr. 2.**

1.4. Vežėjas paslaugas atliks su transporto priemonėmis, kuriose bus 20-40 (dvidešimt-keturiasdešimt) keleivių sėdimų vietų.

1.5. Dėl nenumatytų ir nuo Užsakovo nepriklausančių aplinkybių, Užsakovas gali pirkti mažiau Paslaugų, nurodytų šioje Sutartyje.

**2. Vežėjo pareigos ir teisės:**

2.1. Pristatyti Užsakovui tik techniškai tvarkingas keleivines transporto priemones, kuriose įrengtos keleivių prisegimo sistemos, su veikiančia vidaus įranga ir tvarkingais kelionės dokumentais bei vairuotojais.

2.2. Laiku atvykti į keleivių paėmimo vietą ir saugiai nuvežti bei parvežti keleivius Sutarties 1 priede nurodytais maršrutais.

2.3. Jei dėl Vežėjo kaltės (transporto priemonės gedimas ar panašiai) butų neįmanoma vykti į kelionę ar tęsti ją, imtis skubių priemonių priežastims pašalinti, arba pristatyti kitą transporto priemonę atitinkančią Vežėjui taikomus reikalavimus tai kelionei.

2.4. Gauti visą informaciją reikalingą tinkamam Sutarties vykdymui.

2.5. Vežėjas neatsako už žalą dėl keleivio bagažo praradimo, trūkumo ar sužalojimo, jeigu nėra įrodymų, kad žala atsirado dėl jo kaltės.

2.6. Už laiku ir kokybiškai suteiktas Paslaugas pateikti Užsakovui sąskaitą – faktūrą Sutarties 4 punkte numatyta tvarka.

2.7. Turi visas Sutartyje bei Lietuvos Respublikoje galiojančiuose teisės aktuose nustatytas teises**.**

2.8 Vežėjas turi atitikti žaliojo pirkimo kriterijus.

2.9 Vežėjo transporto priemonių išmetamųjų teršalų kiekis turi atitikti („Euro 5“ ir „Euro 6“) standartus.

**3. Užsakovo pareigos ir teisės:**

3.1.Pateikti užsakymą Vežėjui pagal sutarties 1.2. punktą.

3.2. Apmokėti Vežėjui už tinkamai ir laiku suteiktas Paslaugas pagal pateiktas sąskaitas faktūras.

3.3. Naudoti keleivines transporto priemones pagal jų paskirtį, užtikrinti, kad keleiviai laikytųsi keleivių ir bagažo vežimo kelių transportu taisyklių, taip pat keleivinių transporto priemonių vidaus tvarkos taisyklių, jeigu su jomis supažindinti.

3.4. Tarpininkauti išieškant Vežėjo patirtus nuostolius, jei dėl keleivių kaltės buvo apgadintas ar sunaikintas mikroautobusas ar jo įranga (sėdynės, stiklai, vaizdo ar garso aparatūra).

3.5. Pateikti Vežėjui raštiškas pretenzijas dėl netinkamo Paslaugų teikimo.

3.6. Užsakovas turi visas Sutartyje bei Lietuvos Respublikoje galiojančiuose teisės aktuose nustatytas teises.

**4. Sutarties kaina ir atsiskaitymo tvarka**:

4.1. Sutarties kaina – 1500 Eur (vienas tūkstantis penki šimtai eurų). Šia sutartimi numatytos **Paslaugos kaina Kauno mieste:**

**20 vietų automobilio 1 km = 2,42 Eur + 1 val. laukimo laiko = 11,35 Eur.**

**40 vietų automobilio 1 km = 4,85 Eur + 1 val. laukimo laiko = 13,70 Eur**.

4.2. Į 1 km įkainį (Eur už 1 (vieną) km) įskaičiuota automobilio nuomos, eksploatacijos išlaidos, vairuotojo darbo užmokestis, automobilio priežiūros kaštai, degalų, draudimo sąnaudos, kelių naudotojo mokestis (esant poreikiui) ir kitos sąnaudos, mokesčiai ir išlaidos, galintys atsirasti Vežėjui vykdant Sutartį.

4.3. Į 1 val. (laukimo) įkainį už 1 (vieną) valandą (60 min.) turi būti įskaičiuota automobilio nuomos kaina (automobilio naudojimo ir laukimo laikas), vairuotojo darbo užmokestis, automobilio eksploatacijos išlaidos, automobilio priežiūros kaštai, automobilio statymo sąnaudos ir kitos sąnaudos, mokesčiai ir išlaidos, galintys atsirasti Vežėjui vykdant Sutartį. Automobilio laukimo laiko įkainis taikomas ir pradedamas skaičiuoti, jei laukimo laikas viršija 1 valandą. Laukimo laikas yra apvalinamas pradedant nuo pirmos valandos – esant laukimo laikui 1 valanda ir daugiau nei 30 min., laikas apvalinamas iki 2 valandų (atitinkamai apskaičiuojamas ir didesnis valandų skaičius).

4.4. Vežant keleivius kilometrai pradedami skaičiuoti nuo Vartotojo pateiktame užsakyme nurodytos keleivių paėmimo vietos. Vežėjo kelionės iki keleivių paėmimo vietos ir atgal (į automobilio stovėjimo vietą) išlaidos neapmokamos. Už Paslaugas atsiskaitoma sumokant tik už faktiškai nuvažiuotus kilometrus ir automobilio laukimo laiką (automobilio laukimo laiko įkainis taikomas ir pradedamas skaičiuoti, jei laukimo laikas viršija 1 valandą) pagal pateiktus 1 kilometro ir 1 valandos (60 min.) (laukimo) įkainius.

4.5 Sutarčiai taikoma fiksuoto įkainio kainodara. Sutartyje nurodyti Paslaugų įkainiai yra fiksuoti, nustatyti visam Sutarties galiojimo laikotarpiui ir nekeičiami.

4.6. Vežėjas už suteiktas Paslaugas išrašo sąskaitą-faktūrą iki paskutinės mėnesio darbo dienos pabaigos, o Užsakovas atsiskaito per 30 (trisdešimt) kalendorinių dienų nuo sąskaitos faktūros pateikimo apmokėjimui dienos. Šiame punkte nurodyti mokėjimo terminai, susieti su finansavinu, gaunamu iš trečiųjų šalių, gali būti pratęsti, tačiau bet kokiu atveju šie terminai negali viršyti 60 (šešiasdešimt) kalendorinių dienų.

4.7. Šalys susitaria, kad vykdant Sutartį visi ir bet kokie Vežėjo patiriami mokesčiai, kompensacijos, atlyginimas vairuotojams, kelių mokesčiai, išlaidos kurui ir pan. yra įtraukti į Sutarties kainą ir Užsakovas Vežėjui neturi mokėti jokių kitų rinkliavų/mokesčių.

4.8. Vykdant Sutartį, Vežėjas sąskaitas faktūras privalo pateikti naudojantis informacinės sistemos „SABIS“ priemonėmis. Užsakovas elektronines sąskaitas faktūras priima ir apdoroja naudodamasi informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus ir elektroniniu paštu rastine@ktkc.lt.

4.9. Paslaugų kaina negali būti keičiama Vežėjui tapus PVM mokėtoju, PVM tarifas turi būti įskaičiuotas į sutartą kainą.

4.10. Užsakovas neįsipareigoja nupirkti viso Sutartyje nurodyto paslaugų kiekio, o pirks pagal poreikį.

**5. Baigiamosios nuostatos**

5.1. **Sutartis įsigalioja nuo 2025 m. vasario 3 d. ir galioja, kol Užsakovas išnaudoja bendrą Sutarties vertę, bet ne ilgiau nei 24 mėnesius nuo Sutarties įsigaliojimo dienos.**

5.2. Už sutarties vykdymą ir jos pakeitimų paskelbimą atsakingas: direktoriaus pavaduotojas ūkio reikalams Paulius Vosgirdas, mob. 0 679 6737, el.paštas: paulius.vosgirdas@ktkc.lt.

5.3. Už Vežėjo sutarties vykdymą ir jos pakeitimų paskelbimą atsakingas direktorius Darius Černauskas, mob. 0 652 93333, el.paštas: baltibusai@gmail.com.

5.4. Sutartis gali būti nutraukta abipusiu Šalių susitarimu.

5.5. Ginčai, kylantys iš Sutarties, sprendžiami derybų keliu. Nepavykus jų išspręsti taikiai, ginčai sprendžiami Lietuvos Respublikos įstatymų nustatyta tvarka.

5.6. Sutartis pasirašyta dviem egzemplioriais, po vieną kiekvienai Šaliai, kurių kiekvienas turi vienodą juridinę galią.

5.7. Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus.

**6. Šalių rekvizitai:**

|  |  |
| --- | --- |
| **Užsakovas:** | **Vežėjas:** |
| **Kauno tautinės kultūros centras**Įmonės kodas 195470830A. Jakšto g. 18, KaunasTel./faksas (0 37) 407135El. paštas: rastine@ktkc.lt A. s. Nr. LT31 4010 0425 0003 0391 Luminor bank, AB | **UAB „Balti mikroautobusai“**Įmonės kodas 303831355Pakraščio g. 43-39, LT-49268 KaunasTel. 0 652 93333El. paštas: baltibusai@gmail.com A. s. Nr. LT54 4010 0510 0337 8807 Luminor bank,AB |
| Direktorė Vaida Kasparavičienė | Direktorius Darius Černauskas |

Transporto paslaugų teikimo sutarties Nr. FS-8 (3.22)

1 priedas

**U Ž S A K Y M A S NR. .........**

 ................................

(data)

Užsakome ....... vietų transporto priemonę 2025 m. ................. mėn. ...... d.

|  |  |
| --- | --- |
| **1. Išvykimo data, laikas ir vieta** |  |
| **2. Keleivių skaičius** |  |
| **3. Kelionės maršrutas ir atstumas (km)** |  |
| **4. Grįžimo data, laikas ir vieta** |  |
| **5. Už kelionę atsakingas asmuo** (vardas, pavardė, mob. tel.) |  |

**Užsakymą pateikė:**

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pareigos, vardas, pavardė, parašas   |   |

Transporto paslaugų teikimo sutarties Nr. FS-8 (3.22)

2 priedas

**PASLAUGŲ perdavimo – priėmimo aktas**

2025 m. \_\_\_\_\_\_\_\_\_\_\_\_\_ d.

Kaunas

Vadovaujantis 2025 m. vasario 3 d. Transporto paslaugų teikimo sutartimi Nr. FS-8 (3.22) (toliau – Vežėjas), atstovaujama direktorius Dariaus Černausko, perduoda, o Kauno tautinės kultūros centras (toliau – Užsakovas), atstovaujama direktorės Vaidos Kasparavičienės, priima tinkamai suteiktas keleivinių transporto priemonių nuomos su vairuotoju paslaugas, pagal užsakymą (-us):

Nr. .......... Atstumas (km) - ......., laukimo laikas - ........ val. kurių kaina \_\_\_\_\_\_\_\_\_\_\_\_ Eur (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Eur*).

Šis aktas surašytas dviem egzemplioriais, po vieną Vežėjui ir Užsakovui.

Perduoda:

**Vežėjas**

Direktorius ....................................... Darius Černauskas

 (parašas)

Priima:

**Užsakovas**

Direktorė ....................................... Vaida Kasparavičienė

 (parašas)